नईं जाणा घर, ओत्थे लगदा डर, जज ने नारी निकेतन भेजा
हम दोनों को ऑटो में डालकर ले गए थे पापा
दो बहनों कोनहर में फेंका, एक मरी, दूसरी बोली
शकी मां-बाप ने अपनी ही बेटियों के हाथ-पैर बांध दिया वारदात को अंजाम
पीएयूके निकट सिधवां नहर के किनारे शकी हालातों में मिली दो सगी नाबालिग बहनों को उसके शकी मां-बाप ने ही बेहोश कर हाथ-पांव बांध कर नहर में फेंका था। जिस कारण छोटी बहन की मौत हो गई। जल्द ही होश में आने के कारण दूसरी लड़की बच गई। इस बात का खुलासा बची हुई लड़की ने पुलिस को दिए बयान में किया। पुलिस ने नाबालिगा के बयान पर उसके पिता ऊदी चंद और माता लक्ष्मी के खिलाफ जान से मारने के लिए जहर देकर बेहोश करने हत्या करने के आरोप में मामला दर्ज किया है। बुधवार को देर रात बच्ची की मां लक्ष्मी को गिरफ्तार कर लिया गया, जबकि पिता फरार है। पुलिस ने मरने वाली ज्योति की लाश को पोस्टमार्टम के लिए भेज दिया है। वहीं इलाका मजिस्ट्रेट इनसान ने नाबालिगा प्रीत के बयान ले उसे नारी निकेतन जालंधर भेज दिया।
सर मैं घर नईं जाणा, मम्मी पापा तों लगदा डर, मैनूं पुलिस दे कोल ही रहन दो। प्लीज मैनूं घर भेजो, मेरी छोटी बहन मर गई ऐ, जे मैं घर गई तां मैं वी नई बचना। मम्मी-पापा अक्सर पिटाई करदे ने। तीन लड़कियां होने के कारण अक्सर मम्मी-पापा हमें डांटते रहते थे। बड़ी बहन की दिल्ली में शादी होने के बाद भी घर में बेटियों के होने की बात को लेकर झगड़ा रहता था। पापा ऑटो चला कर घर का गुजारा करते थे। मैं और मेरी छोटी बहन ज्योति सराभा नगर सरकारी स्कूल में 10वीं क्लास में पढ़ते हैं। मम्मी-पापा हम पर शक करते थे। जिसे लेकर वह बार-बार धमकाते रहते थे। मम्मी तो हर समय कहती रहती थीं कि दोनों बेटियों ने उनकी बेइज्जती करवा देनी है, इसलिए दोनों को मार ही देना चाहिए। इसी बात को लेकर कई बार मम्मी-पापा मारपीट भी करते थे। यहां तक कि आस पड़ोस में रहने वाले लोगों से भी बातचीत नहीं करने देते थे। तभी कोई उन्हें बचाने के लिए भी नहीं आता था। 27 फरवरी की रात करीब 11.30 बजे को मैं और ज्योति अपने कमरे में पढ़ रहीं थी। पापा पेटीज लेकर घर आए। कम भूख होने के कारण मैंने आधी पेटीज खाई, जबकि डेढ़ पेटीज ज्योति खा गई। वह जल्दी सो गई। मैं अभी कुछ कुछ होश में थी। बस पता चला कि पापा ने ज्योति के गले में चुनरी बांध दी। यह देख कर मैं डर गई और खौफ के मारे आंखे बंद कर लीं। फिर पापा ने हम दाेनों की कमर में एक चुनरी और बांध दी। उसके बाद हम दोनों को ऑटो के पीछे डाल दिया। उसके बाद पापा ने हमें नहर में फेंक दिया और मरी हुई समझ कर चले गए। ठंडे पानी के कारण मुझे जल्द ही होश गया। किसी तरह से चुनरी खोल कर नहर के किनारों पर लगी घास- फूस पकड़ कर बाहर आई और बहन को निकालने की कोशिश की। कई गाड़ियां वहां से निकली, लेकिन अंधेरा होने के कारण किसी ने अपनी गाड़ी नहीं रोकी। तड़के एक ट्रक ड्राइवर कार ड्राइवर ने रुक कर मेरी मदद की। ट्रक ड्राइवर ने ट्रक से चादर निकाल कर दी और कार ड्राइवर ने एंबुलेंस बुला कर हमें अस्पताल पहुंचाया। पापा ने ही हम दोनों को पेटीज में जहर मिला कर दिया। लेकिन मम्मी और छोटे भाई को पेटीज नहीं दी। पापा ने जानबूझ कर उन्हें मारने के लिए ही पेटीज खिलाई। मैं आधी पेटीज खाने की वजह से ही अधिक बेहोश नहीं हुई। -जैसाप्रीत ने भास्करकोबताया।
दूसरी बेटी के बयान पर दोनों पर पर्चा, पिता फरार, मां काबू
सहमी हुई थी बच्ची : मामलेकी जांच कर रहे एएसआई सतवंत सिंह ने बताया कि जब बच्ची को सिविल अस्पताल पहुंचाया गया तो वह काफी सहमी हुई थी। कोर्ट में दिए बयान के बाद ही उसे नारी निकेतन भेजा गया है। सहमी होने के कारण बच्ची पहले काफी समय तक पुलिस को गुमराह करती रही। बच्ची ने पहले पुलिस को बताया था कि वह फव्वारा चौक के पास भीख मांग कर गुजारा करती है और किसी कार सवार ने उन्हें पेटीज खिला कर बेहोश कर नहर में फेंका है। फिर बच्ची ने बयान बदल िदए कि वह निकट ही स्कूल में पढ़ती है। आखिर पुलिस के समझाने के बाद ही बच्ची ने पुलिस को सच्चाई बताई।
}किस बेदर्दी से फेंका होगा बेटियों को: इलाकेके लोगों ने बताया कि दोनों बहनें उनके बच्चों के साथ खेलती थीं। मां-बाप ने अपने सीने पर पत्थर रखकर दोनों लड़कियों को नहर में फेंका होगा। आस पड़ोस के कमरों में रहने वाले लोगों को भी भनक नहीं लगने दी। नाबालिग लड़कियों को पिता अक्सर पीटता था। कई बार आस पड़ोस के लोगों ने उसे इस तरह से करने मना भी किया था। लेकिन हर बार किसी ने किसी बात को लेकर उनका झगड़ा हो जाता था। सोमवार को भी किसी बात को लेकर उनके परिवार में झगड़ा हुआ था। मंगलवार को सुबह उसके पिता ने जानबूझ कर अपनी बेटियों को ढूंढना शुरू कर दिया। आस पड़ोस के लोगों को भी साथ लेकर बेटियों की तलाश में इधर उधर गया। लेकिन कहीं भी पता नहीं चला। बाद दोपहर ही जब पुलिस घर आई तो सारी सच्चाई का पता चला। लेकिन तब पति-प|ी घर को ताला लगा कर भाग चुके थे।
^नाबालिग लड़कियों की मां को इलाके में ट्रैप लगा कर बुधवार देर रात गिरफ्तार कर लिया गया है। आरोपी महिला अपने 5 साल के बेटे के साथ भागने की फिराक में थी। महिला को वीरवार को कोर्ट में पेश कर पुलिस रिमांड पर लेकर पूछताछ की जाएगी। दूसरे आरोपी की तलाश में भी पुलिस पार्टी भेजी गई है। मरने वाली नाबालिगा ज्योति के मेडिकल की रिपोर्ट आने के बाद अगली कार्रवाई की जाएगी। दविंदरशर्मा, एसएचओ, थाना पीएयू
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva